sukhrobnurali/uzbek-legal-corpus huggingface dataset:
Idoraviy normativ-huquqiy hujjatni davlat reyestridan chiqarish toʻgʻrisida
(order, 2019-09-18)

Idoraviy normativ-huquqiy hujjatni davlat reyestridan chiqarish boʻyicha 2019-yil 17-sentabrdagi xulosaga muvofiq hamda Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, buyuraman: 1. “Akademik litsey va kasb-hunar kollejlarining maslahat markazlari toʻgʻrisidagi nizomni tasdiqlash haqida”gi qarorni (roʻyxat raqami 2586, 2014-yil 21-may) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Oliy va oʻrta maxsus taʼlim vazirligi, Vazirlar Mahkamasi huzuridagi Davlat test markazi hamda Xalq taʼlimi vazirligining 2019-yil 11-sentabrdagi 84-04-1683-son, 84-02-6487-son, 03-01/7-939-son xatlari maʼlumot uchun qabul qilinsin. 2. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Vazirlar Mahkamasi huzuridagi Davlat test markazi va Xalq taʼlimi vazirligining 2014-yil 23-apreldagi 31/QQ-son, 08/QQ-son va 28-son “Akademik litsey va kasb-hunar kollejlarining maslahat markazlari toʻgʻrisidagi nizomni tasdiqlash haqida”gi qarori (roʻyxat raqami 2586, 2014-yil 21-may) davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
Toshkent shahar yoʻlovchi tashish transporti tashkilotlarini moliyaviy sogʻlomlashtirish chora-tadbirlari toʻgʻrisida
(resolution, 2019-09-17)

“Shahar yoʻlovchilar transporti toʻgʻrisida”gi Oʻzbekiston Respublikasi Qonuni va Vazirlar Mahkamasining “Umumiy foydalaniladigan transportda yoʻlovchi tashuvchilar faoliyatini hamda ularni moliyalashtirish tartibini takomillashtirish toʻgʻrisida” 2012-yil 17-sentabrdagi 273-son qaroriga muvofiq, shuningdek, Toshkent shahar yoʻlovchi tashish transporti tashkilotlarini moliyaviy sogʻlomlashtirish maqsadida Vazirlar Mahkamasi qaror qiladi: 1. Toshkent shahar hokimligi, Oʻzbekiston Respublikasi Moliya vazirligi, “Oʻzbekiston temir yoʻllari” AJ va “Toshshahartransxizmat” AJning cheklangan tariflar boʻyicha yoʻlovchi tashish hisobidan yuzaga kelgan zararlarni qoplash toʻgʻrisidagi taklifiga rozilik berilsin: “Toshshahartransxizmat” AJ avtobus saroylarining — 2018-yil IV choragi va 2019-yil I choragi boʻyicha 38 715 700 ming soʻm; “Toshkent metropoliteni” UKning — 2018-yil va 2019-yil I choragi boʻyicha 9 011 000 ming soʻm. 2. Oʻzbekiston Respublikasi Moliya vazirligi va Toshkent shahar hokimligi: a) “Toshshahartransxizmat” AJ avtobus saroylarida 2018-yil IV choragi va 2019-yil I choragi boʻyicha 38 715 700 ming soʻm miqdoridagi zararni quyidagi qoʻshimcha manbalar: 27 771 650 ming soʻm — Oʻzbekiston Respublikasining respublika budjeti hisobidan; 10 944 050 ming soʻm — Toshkent shahar mahalliy budjeti hisobidan; b) “Toshkent metropoliteni” UKning 2018-yil va 2019-yil I choragi boʻyicha 9 011 000 ming soʻm miqdoridagi zararni Oʻzbekiston Respublikasining respublika budjetining daromadlar rejasining orttirib bajarilgan qismi hisobidan qoplasin. 3. “Toshshahartransxizmat” AJ “Toshshahartransxizmat” AJ avtobus saroylarining 2018-yil IV choragi va 2019-yil I choragi boʻyicha zararlarni qoplash uchun ajratilayotgan 38 715 700 ming soʻm miqdoridagi mablagʻlar yetkazib beriladigan dizel yoqilgʻisi uchun “Oʻzbekneftegaz” AJ tashkilotlariga yoʻnaltirilishini taʼminlansin. 4. “Toshkent metropoliteni” UK 2018-yil va 2019-yil I choragi boʻyicha zararlarni qoplash uchun ajratilayotgan 9 011 000 ming soʻm miqdoridagi mablagʻlar isteʼmol qilingan elektr energiyasi uchun qarzdorlikni qoplashga yoʻnaltirilishini taʼminlasin. 5. Davlat aktivlarini boshqarish agentligi, Oʻzbekiston Respublikasi Transport vazirligi, Toshkent shahar hokimligi va “Oʻzbekiston temir yoʻllari” AJ Oʻzbekiston Respublikasi Monopoliyaga qarshi kurashish qoʻmitasi bilan birgalikda “Toshshahartransxizmat” AJ va “Toshkent metropoliteni” UKni moliyaviy sogʻlomlashtirish va ularning zararlarini kamaytirish boʻyicha amaliy choralar koʻrish toʻgʻrisida ikki oy muddatda Vazirlar Mahkamasiga taklif kiritsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov va Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin.
Vazirlar Mahkamasining “2019-yilda gʻoʻzani navlari boʻyicha joylashtirish va paxta xomashyosi yetishtirishning prognoz hajmlari toʻgʻrisida” 2018-yil 22-dekabrdagi 1037-son qaroriga oʻzgartirish kiritish haqida
(resolution, 2022-12-23)

Oʻzbekiston Respublikasi Prezidentining “Soliq va bojxona imtiyozlari berilishini yanada tartibga solish chora-tadbirlari toʻgʻrisida” 2019-yil 27-iyundagi PF-5755-son Farmoni ijrosini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “2019-yilda gʻoʻzani navlari boʻyicha joylashtirish va paxta xomashyosi yetishtirishning prognoz hajmlari toʻgʻrisida” 2018-yil 22-dekabrdagi 1037-son qarorining 3-bandi birinchi xatboshisidagi “4 000 000 soʻm” soʻzlari “qoʻshilgan qiymat soligʻi bilan birga 4 300 000 soʻm” soʻzlari bilan almashtirilsin. 2. Oʻzbekiston Respublikasi Moliya vazirligi Qishloq xoʻjaligi vazirligi va “Oʻzpaxtasanoat” aksiyadorlik jamiyati bilan birgalikda ikki hafta muddatda 2019-yil hosili paxta xomashyosining xarid narxnomasiga oʻzgartirish kiritsin hamda Qoraqalpogʻiston Respublikasi Vazirlar Kengashiga, viloyatlar va tumanlar hokimliklariga yetkazsin. 3. Oʻzbekiston Respublikasi Moliya vazirligi Qishloq xoʻjaligini davlat tomonidan qoʻllab-quvvatlash jamgʻarmasining 2019-yil uchun tushumlar va xarajatlarining tasdiqlangan balansiga oʻzgartirish kiritish boʻyicha ikki oy muddatda Vazirlar Mahkamasiga taklif kiritsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov hamda Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov zimmasiga yuklansin.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2019-09-17)

Idoraviy normativ-huquqiy hujjatni davlat reyestridan chiqarish boʻyicha 2019-yil 16-sentabrdagi xulosaga muvofiq hamda Oʻzbekiston Respublikasining “Normativ-huquqiy hujjatlar toʻgʻrisida”gi Qonuni, Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qarori, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi qaroriga asosan, buyuraman: 1. “Chet elda oʻtkazilayotgan Oʻzbekistonning milliy koʻrgazma-yarmarkalari va xalqaro koʻrgazma-yarmarkalar doirasida qatnashishni tashkil etish va eksport kontraktlar tuzish ishlari natijalari boʻyicha mahalliy xoʻjalik yurituvchi subyektlarning mutaxassislarini ragʻbatlantirish tartibi toʻgʻrisidagi nizomni tasdiqlash haqida”gi qarorni (roʻyxat raqami 2393, 2012-yil 24-sentabr) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Investitsiyalar va tashqi savdo vazirligining 2019-yil 29-avgustdagi 03-31-8631-son xati maʼlumot uchun qabul qilinsin. 2. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Moliya vazirligi va Iqtisodiyot vazirligining 2012-yil 23-avgustdagi EG-01/15-4108, 59, SG-5-1/6-38-son “Chet elda oʻtkazilayotgan Oʻzbekistonning milliy koʻrgazma-yarmarkalari va xalqaro koʻrgazma-yarmarkalar doirasida qatnashishni tashkil etish va eksport kontraktlar tuzish ishlari natijalari boʻyicha mahalliy xoʻjalik yurituvchi subyektlarning mutaxassislarini ragʻbatlantirish tartibi toʻgʻrisidagi nizomni tasdiqlash haqida”gi qarori (roʻyxat raqami 2393, 2012-yil 24-sentabr) Idoraviy normativ-huquqiy hujjatlarning davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Moliya vazirligining markaziy apparati tuzilmasiga qisman oʻzgartirishlar kiritish toʻgʻrisida
(resolution, 2019-09-16)

Respublikamizda qishloq, xoʻjaligi sohasida olib borilayotgan islohotlarning samaradorligini oshirish, agrosanoat kompleksi, qishloq xoʻjaligi mahsulotlarini qayta ishlash korxonalarini moliyalashtirish tizimini muvofiqlashtirish maqsadida: 1. Oʻzbekiston Respublikasi Moliya vazirligining markaziy apparati tuzilmasiga agrosanoat majmuasini moliyalashtirish masalalariga masʼul boʻlgan Oʻzbekiston Respublikasi moliya vazirining oʻrinbosari lavozimi kiritilsin. 2. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda qonun hujjatlariga ushbu qarordan kelib chikquvchi oʻzgartirish va qoʻshimchalar kiritish yuzasidan bir oy muddatda takliflar tayyorlasin va Oʻzbekiston Respublikasi Vazirlar Mahkamasiga taqdim etsin. 3. Mazkur qarorning bajarilishini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Yongʻindan saqlash xizmati boʻlinmalari tomonidan yongʻinlarning oʻchirilishini tashkil etish tartibi toʻgʻrisidagi nizomga oʻzgartirishlar kiritish haqida
(order, 2019-09-16)

Oʻzbekiston Respublikasi “Yongʻin xavfsizligi toʻgʻrisida”gi Qonunining 15-moddasi, Oʻzbekiston Respublikasi Prezidentining 2019-yil 10-apreldagi PF-5706-son “Oʻzbekiston Respublikasida favqulodda vaziyatlarning oldini olish va bartaraf etish hamda yongʻin xavfsizligini taʼminlashning sifat jihatidan yangi tizimini joriy etish toʻgʻrisida”gi Farmoni va 2019-yil 10-apreldagi PQ-4276-son “Favqulodda vaziyatlar tuzilmalarining faoliyatini yanada takomillashtirish boʻyicha tashkiliy chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi ichki ishlar vazirining 2010-yil 12-iyundagi 66-son buyrugʻi (roʻyxat raqami 2119-son, 2010-yil 14-iyul) (Oʻzbekiston Respublikasi qonun hujjatlari toʻplami, 2010-y., 28-29-son, 236-modda) bilan tasdiqlangan Yongʻindan saqlash xizmati boʻlinmalari tomonidan yongʻinlarning oʻchirilishini tashkil etish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 4-bandning ikkinchi xatboshisi quyidagi tahrirda bayon etilsin: “Favqulodda vaziyatlar boshqarmalari va uning quyi tizimlari, Favqulodda vaziyatlar vazirligi tasarrufidagi taʼlim va oʻquv muassasalarining shaxsiy tarkiblari;”. 2. 9-banddagi “yongʻin oʻchirish qismlari” degan soʻzlar “yongʻin-qutqaruv qismlari” degan soʻzlar bilan almashtirilsin. 3. 12-banddagi “davlat yongʻin xavfsizligi xizmati boʻlinmalari” degan soʻzlar “Favqulodda vaziyatlar vazirligining yongʻin-qutqaruv boʻlinmalari” degan soʻzlar bilan almashtirilsin. 4. 14-band quyidagi tahrirda bayon etilsin: “14. Yongʻin joyiga borilayotganda yongʻin oʻchirish ekipaji komandiri Navbatchi dispetcherlar xizmati (bundan keyingi oʻrinlarda NDX deb yuritiladi) yoki qism tezkor boshqaruv guruhi dispetcherlik xizmati (bundan keyingi oʻrinlarda QTBG deb yuritiladi) bilan muntazam aloqada boʻlishi shart.”. 5. 16 va 21-bandlardagi “MDX” hamda “QDXga” qisqartmalari tegishlicha “NDX” hamda “QTBGga” qisqartmalari bilan almashtirilsin. 6. 29-bandning ikkinchi xatboshisidagi “davlat yongʻin xavfsizligi boʻlinmalarining” degan soʻzlar “Favqulodda vaziyatlar vazirligi yongʻin-qutqaruv boʻlinmalarining” degan soʻzlar bilan almashtirilsin. 7. 84-bandning uchinchi xatboshisidagi “Yongʻin oʻchirish shtabining” degan soʻzlar “Tezkor boshqaruv xizmatining” degan soʻzlar bilan almashtirilsin. 8. 94-bandning oʻninchi xatboshisidagi “MDX” qisqartmasi “NDX” qisqartmasi bilan almashtirilsin. 9. 98-banddagi “MDX” va “QDX” qisqartmalari tegishlicha “NDX” va “QTBG” qisqartmalari bilan almashtirilsin. 10. 102-banddagi “Ichki ishlar vazirligi” degan soʻzlar “Favqulodda vaziyatlar vazirligi” degan soʻzlar bilan almashtirilsin.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2019-09-16)

Idoraviy normativ-huquqiy hujjatlarni davlat reyestridan chiqarish boʻyicha 2019-yil 12-sentabrdagi xulosaga muvofiq hamda Oʻzbekiston Respublikasining “Normativ-huquqiy hujjatlar toʻgʻrisida”gi Qonuni, Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qarori, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi qaroriga asosan, buyuraman: 1. “Oʻzbekiston Respublikasi Moliya vazirligi huzuridagi budjetdan tashqari Respublika maqsadli kitob jamgʻarmasi mablagʻlari hisobidan qisqa muddatli maqsadli ssudalarni berish tartibi toʻgʻrisidagi nizomni tasdiqlash haqida”gi buyruqni (roʻyxat raqami 1722, 2007-yil 27-sentabr) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Moliya vazirligining 2019-yil 4-sentabrdagi 05/01-18-02-32/3458-son xati maʼlumot uchun qabul qilinsin. 2. Oʻzbekiston Respublikasi moliya vazirining 2007-yil 30-avgustdagi 80-son “Oʻzbekiston Respublikasi Moliya vazirligi huzuridagi budjetdan tashqari Respublika maqsadli kitob jamgʻarmasi mablagʻlari hisobidan qisqa muddatli maqsadli ssudalarni berish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 1722, 2007-yil 27-sentabr) Idoraviy normativ-huquqiy hujjatlarning davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2019-09-16)

Idoraviy normativ-huquqiy hujjatlarni davlat reyestridan chiqarish boʻyicha 2019-yil 12-sentabrdagi xulosaga muvofiq hamda Oʻzbekiston Respublikasining “Normativ-huquqiy hujjatlar toʻgʻrisida”gi Qonuni, Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qarori, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi qaroriga asosan, buyuraman: 1. “Xoʻjalik boshqaruv organlari va korxonalarning modernizatsiya va yangi texnologiyalar jamgʻarmasi toʻgʻrisidagi nizomni tasdiqlash haqida”gi qarorni (roʻyxat raqami 1955, 2009-yil 12-may) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Moliya vazirligining 2019-yil 4-sentabrdagi 05/01-18-02-32/3458-son xati maʼlumot uchun qabul qilinsin. 2. Oʻzbekiston Respublikasi Moliya vazirligi, Iqtisodiyot vazirligi va Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasining 2009-yil 24-apreldagi 48, 71, 5-son “Xoʻjalik boshqaruv organlari va korxonalarning modernizatsiya va yangi texnologiyalar jamgʻarmasi toʻgʻrisidagi nizomni tasdiqlash haqida”gi qarori (roʻyxat raqami 1955, 2009-yil 12-may) Idoraviy normativ-huquqiy hujjatlarning davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2019-09-16)

Idoraviy normativ-huquqiy hujjatni davlat reyestridan chiqarish boʻyicha 2019-yil 12-sentabrdagi xulosaga muvofiq hamda Oʻzbekiston Respublikasining “Normativ-huquqiy hujjatlar toʻgʻrisida”gi Qonuni, Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qarori, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi qaroriga asosan, buyuraman: 1. “Akademik litsey va kasb-hunar kollejlari direktor oʻrinbosarlari, pedagog va muhandis-pedagog kadrlari attestatsiyasi toʻgʻrisidagi nizomni tasdiqlash haqida”gi qarorni (roʻyxat raqami 1462, 2005-yil 28-mart) oʻz kuchini yoʻqotgan deb topish boʻyicha Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlim markaziga kiritilgan 2017-yil 26-dekabrdagi 1-6/37-1493/8-son taqdimnomaning talablari bajarilmaganligi maʼlumot uchun qabul qilinsin. 2. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlim markazi, Vazirlar Mahkamasi huzuridagi Davlat test markazi hamda Mehnat va aholini ijtimoiy muhofaza qilish vazirligining 2005-yil 24-martdagi 05/QQ, 01-77, 01/1185-son “Akademik litsey va kasb-hunar kollejlari direktor oʻrinbosarlari, pedagog va muhandis-pedagog kadrlari attestatsiyasi toʻgʻrisidagi nizomni tasdiqlash haqida”gi qarori (roʻyxat raqami 1462, 2005-yil 28-mart) Idoraviy normativ-huquqiy hujjatlarning davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
“Prokuratura organlari, sudlar, FHDY va davlat notarial idoralarining xizmat koʻrsatuvchi va texnik xodimlar lavozimlarining meʼyorlari va ularni kiritish shartlarini tasdiqlash toʻgʻrisida”gi qarorga oʻzgartirish va qoʻshimchalar kiritish haqida
(resolution, 2019-09-13)

Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qaroriga muvofiq Oʻzbekiston Respublikasi Bandlik va mehnat munosabatlari vazirligi, Moliya vazirligi, Adliya vazirligi hamda Bosh prokuraturasi qaror qiladi: 1. Oʻzbekiston Respublikasi Mehnat va aholini ijtimoiy muhofaza qilish vazirligi, Moliya vazirligi, Adliya vazirligi va Bosh prokuraturasining 2014-yil 12-avgustdagi 16-Q/Q, 4, 5, 17-Q/Q-son “Prokuratura organlari, sudlar, FHDY va davlat notarial idoralarining xizmat koʻrsatuvchi va texnik xodimlar lavozimlarining meʼyorlari va ularni kiritish shartlarini tasdiqlash toʻgʻrisida”gi qaroriga (roʻyxat raqami 2609, 2014-yil 13-avgust) (Oʻzbekiston Respublikasi qonun hujjatlari toʻplami, 2014-y., 33-son, 426-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Nomi va 1-band “Prokuratura” degan soʻzdan keyin “va adliya” degan soʻzlar bilan toʻldirilsin. 2. Ilovada: a) nomi “Prokuratura” degan soʻzdan keyin “va adliya” degan soʻzlar bilan toʻldirilsin; b) “Xizmat koʻrsatuvchi xodimlar” boʻlimining 4-bandidagi “Prokuratura” degan soʻz “Prokuratura va adliya” degan soʻzlar bilan almashtirilsin; v) “Texnik xodimlar” boʻlimi quyidagi mazmundagi 31 va 32-bandlar bilan toʻldirilsin: “ 31. Adliya organlarida I va II toifali ish yurituvchi kotib Oʻzbekiston Respublikasi Adliya vazirligi markaziy apparatining har bir tarkibiy tuzilmasiga 1 nafar hamda Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari uchun 1 nafardan xodim 32. Rahbar kotibi Respublika miqyosidagi har bir tashkilot rahbari va uning oʻrinbosarlari uchun 1 nafardan, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari boshliqlari uchun 1 nafar xodim ”.
Oʻzbekiston Respublikasi fuqarolarining xarbiy xizmatni oʻtash tartibi takomillashtirilishi munosabati bilan Oʻzbekiston Respublikasi Prezidentining ayrim Farmonlarini oʻz kuchini yoʻkotgan deb hisoblash toʻgʻrisida
(decree, 2025-11-26)

Oʻzbekiston Respublikasining “Umumiy harbiy majburiyat va harbiy xizmat toʻgʻrisida”gi, “Oʻzbekiston Respublikasi Qurolli Kuchlari rezervidagi xizmat toʻgʻrisida”gi qonunlariga muvofiq va Oʻzbekiston Respublikasi fuqarolarining harbiy xizmatni oʻtash tartibi takomillashtirilishi munosabati bilan: 1. Oʻzbekiston Respublikasi Prezidentining ayrim Farmonlari ilovaga muvofiq oʻz kuchini yoʻqotgan deb hisoblansin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin. 1. Oʻzbekiston Respublikasi Prezidentining 2010-yil 26-martdagi “Oʻzbekiston Respublikasi Prezidentining ayrim qarorlariga oʻzgartish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida”gi PF-4209-son Farmoniga 1-ilovaning 3-bandi. 3. Oʻzbekiston Respublikasi Prezidentining 2017-yil 10-maydagi “Oʻzbekiston Respublikasi Prezidentining ayrim hujjatlariga oʻzgartirishlar kiritish toʻgʻrisida”gi PF-5040-son Farmoniga ilovaning 4-bandi. 4. Oʻzbekiston Respublikasi Prezidentining 2017-yil 21-avgustdagi “Oʻzbekiston Respublikasi Prezidentining baʼzi hujjatlariga qoʻshimcha va oʻzgartishlar kiritish, shuningdek, ayrimlarini oʻz kuchini yoʻqotgan deb hisoblash toʻgʻrisida”gi PF-5159-son Farmoniga 1-ilovaning 4-bandi. 5. Oʻzbekiston Respublikasi Prezidentining 2018-yil 5-iyundagi “Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida”gi PF-5456-son Farmoniga 1-ilovaning 27-bandi.